દરમિયાન ઘણા રાજકીય નેતાઓ અને રાજ્ય સરકારો બાદ ચર્ચિત પર્યાવરણકાર્યકર ગ્રૅટા થનબર્ગે પણ ભારતીય વિદ્યાર્થીઓની એનઈઈટી અને આઈઈટી-જેઈઈ પરીક્ષાને આગળ વધારવાની માગને સમર્થન આપ્યું છે.

થનગર્બે એક ટ્વીટમાં કહ્યું, "આ ખોટું છે કે ભારતીય વિદ્યાર્થીઓને કોવિડના સમયમાં રાષ્ટ્રીયસ્તરની પરીક્ષામાં બેસવા માટે કહેવાઈ રહ્યું છે. અને જ્યારે લાખો લોકો પૂરથી પ્રભાવિત છે, ત્યારે આ વિદ્યાર્થીઓની પરીક્ષાને સ્થગિત કરવાની માગને સમર્થન આપું છું."

વિદ્યાર્થીઓએ બંને રાષ્ટ્રીય પરીક્ષાઓની તારીખને આગળ વધારવાની માગ સુપ્રીમ કોર્ટમાં પણ કરી હતી. જોકે સુપ્રીમ કોર્ટ તરફથી કોઈ રાહત મળી નહોતી.

આથી કેન્દ્ર સરકાર અને વિદ્યાર્થીઓ વચ્ચેનો આ વિવાદ ખતમ થવાનું નામ નથી લેતો.

આખરે શું છે આખો મામલો?

ભારતમાં આઈઆઈટી અને મેડિકલ ક્ષેત્રમાં અભ્યાસ માટે દર વર્ષે રાષ્ટ્રીયસ્તરે બે પરીક્ષા- આઈઆઈટી જેઈઈ અને નીટનું આયોજન કરાય છે.

આ વર્ષે પણ આઈઆઈટી જેઈઈની પરીક્ષા 1થી 6 ડિસેમ્બર વચ્ચે અને નીટની પરીક્ષા 13 ડિસેમ્બરે થવાની છે.

દેશભરમાં આઈઆઈટી માટે 11 લાખ વિદ્યાર્થીઓએ ફૉર્મ ભર્યાં છે અને નીટ માટે 16 લાખ વિદ્યાર્થીઓએ અરજી કરી છે.

આ પરીક્ષા એવા સમયે યોજાઈ રહી છે જ્યારે ભારત કોરોના સંક્રમણ મામલે દુનિયાભરમાં ત્રીજા સ્થાને પહોંચી ગયું છે અને અત્યાર સુધીમાં 58 હજારથી વધુ લોકોનાં મૃત્યુ થઈ ગયાં છે.

સરકારે કોરોના વાઇરસ સંક્રમણની ગતિ રોકવા માટે ઘણી જગ્યાએ અવરજવરનાં સાધનો પર પ્રતિબંધ લગાવ્યો છે.

સાથે જ ટ્રેન સેવાઓ હજુ સુધી સામાન્ય થઈ નથી. એવામાં સવાલ એ છે કે વિદ્યાર્થીઓ આ પરીક્ષાઓમાં બેસવા માટે પરીક્ષાકેન્દ્ર સુધી કેવી રીતે પહોંચશે?

એટલા માટે કે ઘણી જગ્યાએ વિદ્યાર્થીઓને પરીક્ષાકેન્દ્ર પર પહોંચવા માટે 100-150 કિલોમિટરનું અંતર કાપવું પડે છે.

આથી વિદ્યાર્થીઓની માગ છે કે આ પરીક્ષાની તારીખ આગળ ધપાવવી જોઈએ, જેથી સ્થિતિ સામાન્ય થતાં પરીક્ષા આપી શકાય.

જોકે સરકારનું વલણ એવું છે કે આવું કરવાથી યુવાઓનું એક વર્ષ બગડી જશે.

શું કહે છે વિદ્યાર્થીઓ?

NEETની પરીક્ષાઓ લેવાવી જોઈએ કે નહીં? ગુજરાતી વિદ્યાર્થીઓએ શું કહ્યું?

બીબીસીએ આઈઆઈટી જેઈઈ અને નીટ પરીક્ષા માટે તૈયારી કરતા કેટલાક વિદ્યાર્થીઓ સાથે વાત કરીને આ વિવાદ પર તેમની પ્રતિક્રિયા જાણવાની કોશિશ કરી.

12મા ધોરણમાં 94 ટકા અંક લાવનારાં મૃણાલિકા કહે છે, "ભારત આ સમયે કોવિડના હિસાબે દુનિયામાં ત્રીજા નંબરે પહોંચી ગયું છે."

"એ તો નક્કી છે... \n\nમને ઉપરના લેખ માટે સારું શીર્ષક આપો.
JEE-NEETની પરીક્ષાને લઈને સરકાર અને વિદ્યાર્થીઓ આમને-સામને કેમ?